अर्कोतिर, ज्यान लिनसक्ने हतियारलाई घाइते बनाउने गरी मात्र (नन–लिथल) प्रयोग गर्न सकिंदैन। त्यसमाथि, ज्यान नै जोखिममा पर्ने गरी प्रत्याक्रमण भइरहेको अवस्थामा सामान्य प्रहरी जवानबाट 'शान्तिपूर्ण व्यवहार र अचूक निशाना' को अपेक्षा गर्दै बनाइएको 'फायरिङ पोलिसी' आफूलाई भ्रममा राखेर अरूलाई खुशी पार्ने कागजी कुरा मात्र भएको छ। यो 'पोलिसी' बारम्बार अव्यावहारिक सिद्ध हुने निश्चित छ।
